Ανθρώπινο σώμα

Το ανθρώπινο σώμα είναι το βασικότερο στοιχείο του ανθρώπου. Αποτελείται από πολλούς διαφορετικούς τύπους κυττάρων, οι οποίοι δημιουργούν ιστούς, που με τη σειρά τους συνθέτουν διάφορα συστήματα οργάνων. Αυτά τα όργανα εγγυώνται την ομοιόσταση και τη ζωή του ανθρώπινου σώματος.

Το ανθρώπινο σώμα αποτελείται από το κεφάλι, τον λαιμό, τον κορμό (που περιλαμβάνει τον θώρακα και την κοιλιά), τα χέρια (άνω άκρα) και τα πόδια (κάτω άκρα).

Η μελέτη του ανθρώπινου σώματος γίνεται από τις επιστήμες της ανατομίας, της φυσιολογίας, της ιστολογίας και της εμβρυολογίας. Το σώμα ποικίλει ανατομικά με γνωστούς τρόπους. Η φυσιολογία επικεντρώνεται στα συστήματα και τα όργανα του ανθρώπινου σώματος και των λειτουργιών τους. Πολλά συστήματα και μηχανισμοί αλληλεπιδρούν ώστε να διατηρήσουν την ομοιόσταση, με ασφαλή επίπεδα ουσιών όπως το ζάχαρο και το οξυγόνο στο αίμα. 

 Σύνθεση του ανθρώπινου σώματος 
Το ανθρώπινο σώμα συνθέτεται από χημικά στοιχεία όπως το υδρογόνο, το οξυγόνο, ο άνθρακας, το ασβέστιο, και ο φώσφορος. Αυτά, υπάρχουν σε τρισεκατομμύρια κύτταρα και ακυτταρικά στοιχεία του σώματος.

Το ενήλικο σώμα αποτελείται από 60% νερό σε ποσότητα 42 λίτρων υγρών. Αναλυτικότερα, αποτελείται από 19 λίτρα κυτταρικών υγρών που συνίσταται από 3,2 λίτρα πλάσμα του αίματος και 8,4 μεσοκυττάριο υγρό του αίματος, και 23 λίτρα υγρού στο εσωτερικό των κυττάρων. Το περιεχόμενο, η οξύτητα και η σύνθεση του νερού στο εσωτερικό και στο εξωτερικό των κυττάρων διατηρείται αυστηρά. Οι κύριοι ηλεκτρολύτες στο εξωτερικό των κυττάρων είναι το νάτριο και το χλωρίδιο, ενώ στο εσωτερικό των κυττάρων είναι το κάλιο και το φωσφορικό άλας. 

 Κύτταρα 
Το σώμα συνίσταται από τρισεκατομμύρια κύτταρα, που είναι τα θεμελιώδεις στοιχεία της ζωής. Στην πλήρη ανάπτυξή του, υπάρχουν κατά προσέγγιση 30-37 τρισεκατομμύρια κύτταρα στο σώμα, μια εκτίμηση που προκύπτει από το σύνολο των κυττάρων που αποτελούν τα όργανα και από τα είδη των κυττάρων. Ακόμη, το σώμα αποτελεί ξενιστή για περίπου τον ίδιο αριθμό μη ανθρώπινων κυττάρων, όπως άλλων πολυκύτταρων οργανισμών που ζουν στο γαστρεντερικό σύστημα και στο δέρμα. Το σώμα δεν συνίσταται, όμως, μόνο από κύτταρα. Στα 70 κιλά ενός μέσου ανθρώπινου σώματος, περίπου τα 25 κιλά συγκροτούνται από μη ανθρώπινα κύτταρα ή μη κυτταρικές μορφές, όπως κόκαλα και συνδετικούς ιστούς. 

Τα κύτταρα λειτουργούν χάρη στο DNA. To DNA βρίσκεται στο πυρήνα του κυττάρου, εκεί μέρη του αντιγράφονται και στέλνονται στο υπόλοιπο κύτταρο μέσω του RNA. To RNA λειτουργεί ώστε να παράγει πρωτεΐνες, οι οποίες είναι βασικές για το κύτταρο, την λειτουργία του και την παραγωγή του. Δεν έχουν, όμως, όλα τα κύτταρα DNA κάποια από αυτά όπως τα ερυθρά αιμοσφαίρια χάνουν τον πυρήνα τους όταν ενηλικιώνονται. 

 Ιστοί 
Το σώμα συγκροτείται από πολλούς διαφορετικούς τύπους ιστών, όπως τα κύτταρα που έχουν συγκεκριμένη λειτουργία. Η επιστήμη που ασχολείται με τους ιστούς ονομάζεται ιστολογία και συχνά η μελέτη γίνεται με τη χρήση μικροσκοπίου. Υπάρχουν τέσσερις ιστοί: 
 ο επιθηλιακός ιστός
 ο συνδετικός ιστός
 ο νευρικός ιστός
 ο μυϊκός ιστός 

 Όργανα 
Τα όργανα έχουν ως δομικά στοιχεία κύτταρα με συγκεκριμένες ιδιότητες, και βρίσκονται στο εσωτερικό του σώματος. Για παράδειγμα, η καρδιά, οι πνεύμονες και το ήπαρ. Μερικά, όργανα βρίσκονται τοποθετημένα στις κοιλότητες του σώματος, όπως στη κοιλία και στα πλευρά. 

 Συστήματα 

 Καρδιαγγειακό  σύστημα 
μικρογραφία|110x110εσ|Διάγραμμα ανθρώπινης καρδιάς 
Το καρδιαγγειακό σύστημα αποτελείται από την καρδιά και τα αιμοφόρα αγγεία (αρτηρίες, φλέβες, τριχοειδές αγγείο). Η καρδιά ωθεί την κυκλοφορία του αίματος, το οποίο λειτουργεί ως "μέσο μεταφοράς" τροφοδοτώντας το σώμα με οξυγόνο, θρεπτικές ουσίες, ανοσοποιητικά κύτταρα, ορμόνες και περιττά στοιχεία από το ένα μέρος του σώματος στο άλλο. Το αίμα, ακόμη, μεταφέρει τα κύτταρα από τους ιστούς στα αιμοφόρα αγγεία και πίσω, στη σπλήνα και στο μυελό των οστών.

 Πεπτικό σύστημα 
μικρογραφία|155x155εσ|Διάγραμμα πεπτικού συστήματος |αριστερά
Το πεπτικό σύστημα αποτελείται από το στόμα (τη γλώσσα και τα δόντια), τον οισοφάγο, το στομάχι (γαστρεντερικό σύστημα, παχύ και λεπτό έντερο, και ορθός), όπως και το ήπαρ, το πάγκρεας, τη χολή, και τους σιελογόνους αδένες. Μετατρέπει το φαγητό σε μικρά, θρεπτικά, και μη τοξικά μόρια ώστε να διανεμηθεί και να απορροφηθεί από το σώμα. 

 Το ανθρώπινο σώμα ως θαυμαστή πολύπλοκη μηχανή 
Το ανθρώπινο σώμα συχνά περιγράφεται ως μια θαυμαστή πολύπλοκη μηχανή  λόγω της πολύπλοκης λειτουργίας της και ιδιαίτερων χαρακτηριστικών .

Ο Λεονάρντο ντα Βίντσι (1452–1519) έβλεπε το ανθρώπινο σώμα ως την απόλυτη «μηχανή» της φύσης, μια έννοια που συχνά περιέγραφε με τη φράση «il corpo é una macchina perfetta»-"το σώμα είναι μία τέλεια μηχανή".

Ο Ντα Βίντσι δεν μελετούσε το σώμα μόνο για την απεικόνιση, αλλά για να κατανοήσει την κίνηση.

Εφάρμοσε τις αρχές της μηχανικής στην ανατομία, αντιμετωπίζοντας τους μύες και τα οστά ως μοχλούς ,ελατήρια και τροχαλίες.

Το ανθρώπινο σώμα δεν είναι απλώς μια στατική κατασκευή  που αποτελείται από αντλίες,ελατήρια,μοχλούς ,κεντρική μονάδα επεξεργασίας κτλ.,αλλά ένας δυναμικός"ευέλικτος" οργανισμός που εξελίσσεται και προσαρμόζεται για να επιβιώσει και να αποδώσει.

Η διατήρηση του ανθρώπινου σώματος –αυτής της «τέλειας μηχανής»– σε άριστη κατάσταση απαιτεί μια ολιστική προσέγγιση που συνδυάζει τη σωστή διατροφή, τη σωματική άσκηση, τον επαρκή ύπνο και την ψυχική υγεία.

Συνοπτικά:Το ανθρώπινο σώμα αυτή η"τέλεια μηχανή" χρειάζεται:

 καύσιμα υψηλής ποιότητας (μεσογειακή διατροφή), 
 συντήρηση (άσκηση), 
 ξεκούραση (καλό ύπνο) 
 και καλό χειρισμό  (διαχείριση στρες) για να λειτουργεί σωστά και αποδοτικά για πολλά χρόνια

 Παραπομπές 

Κατηγορία:Φυσιολογία ανθρώπου

Κατηγορία:Ανθρώπινη ανατομία